'ফাগ্স-পা-ব্দে-ছেন-র্দো-র্জে

'ফাগ্স-পা-ব্দে-ছেন-র্দো-র্জে (ওয়াইলি: 'phags pa bde chen rdo rje) (১৪৩৯-১৪৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম 'ফাগ্স-পা-ল্হা (ওয়াইলি: 'phags pa lha) উপাধিধারী বৌদ্ধ লামা ছিলেন। 'ফাগ্স-পা-ব্দে-ছেন-র্দো-র্জে ১৪৩৯ খ্রিষ্টাব্দে তিব্বতের র্নো-পা (ওয়াইলি: rno pa) নামক স্থানে জন্মগ্রহণ করেন। তার পিতা কু-ছোর-র্তোগ্স-ল্দান-সাংস-র্গ্যাস-দ্পাল (ওয়াইলি: ku chor rtogs ldan sangs rgyas dpal) একজন বিখ্যাত বৌদ্ধ সাধক ছিলেন। তার মাতার নাম ছিল সাংস-র্গ্যাস-ম্ত্শো-মো (ওয়াইলি: sangs rgyas mtsho mo)। তার ভ্রাতার নাম ছিল দ্রুং-পা-'জাম-দ্ব্যাংস-গ্ঝোন-নু (ওয়াইলি: drung pa 'jam dbyangs gzhon nu)। 'ফাগ্স-পা-ব্দে-ছেন-র্দো-র্জের ছয় বছর বয়সে তার পিতার মৃত্যু হয় এবং পনেরো বছর বয়সে তার মাতার মৃত্যু হয়। আট বছর বয়সে সেম্স-পা-ছেন-পো-ছোস-'ফাগ্স নামক বৌদ্ধ ভিক্ষু তাকে শিক্ষার্থীর শপথ প্রদান করেন। তিনি বহু বিখ্যাত পণ্ডিতের নিকট শিক্ষালাভ করেন। এঁদের মধ্যে উল্লেখযোগ্য ছিলেন ব্র্ত্সোন-'গ্রুস-'বুম (ওয়াইলি: brtson 'grus 'bum), র্গ্যাল-স্রাস-শার-লুং-পা (ওয়াইলি: rgyal sras shar lung pa), ছোস-র্জে-রোং-স্তোন-ব্লো-ব্জাং-গ্রাগ্স-পা (ওয়াইলি: chos rje rong ston blo bzang grags pa), গ্রাগ্স-পা-ব্জাং-পো (ওয়াইলি: grags pa bzang po) প্রভৃতি। ব্লো-গ্রোস-ছোস-স্ক্যোং (ওয়াইলি: blo gros chos skyong) নামক পঞ্চম দ্গা'-ল্দান-খ্রি-পার নিকট তিনি গুহ্যসমাজতন্ত্র সম্বন্ধে শিক্ষালাভ করেন। ১৪৬৬ খ্রিষ্টাব্দে ছোস-ক্যি-র্গ্যাল-ম্ত্শান (ওয়াইলি: chos kyi rgyal mtshan) নামক ষষ্ঠ দ্গা'-ল্দান-খ্রি-পা তাকে ভিক্ষুর শপথ প্রদান করেন। 'ফাগ্স-পা-ব্দে-ছেন-র্দো-র্জে বেশ কয়েকটি বৌদ্ধবিহার স্থাপন করেন। তার মধ্যে উল্লেখযোগ্য বৌদ্ধবিহার হল ব্ক্রা-শিস-ছোস-লুং (ওয়াইলি: bkra shis chos lung), ফান-ব্দে (ওয়াইলি: phan bde), ন্যি-জ্লা-থাং (ওয়াইলি: nyi zla thang), ন্যি-মা-গ্লিং (ওয়াইলি: nyi ma gling), দ্পাগ-ম্দা'-ব্সাম-গ্রুব-গ্লিং (ওয়াইলি: dpag mda' bsam grub gling), ক্রাং-গ্নাস-স্গোর (ওয়াইলি: krang gnas sgor), 'ফ্রাং-খা-গ্দোং (ওয়াইলি: 'phrang kha gdong), থাং-গ্র্বা-ব্যাং-ছুব-গ্লিং (ওয়াইলি: thang grwa byang chub gling), জ্লা-বা-থাং (ওয়াইলি: zla ba thang), দে-মো-ব্লো-গ্সাল-গ্লিং (ওয়াইলি: de mo blo gsal gling), র্গু-ব্ক্রা-শিস-স্গাং (ওয়াইলি: rgu bkra shis sgang), কা-নাম-দ্গোন-র্ন্যিং (ওয়াইলি: kA nam dgon rnying), স্পো-স্তোদ-স্গাং-নাগ-স্গাং (ওয়াইলি: spo stod sgang nag sgang), স্পো-বো-ছু-ম্দো (ওয়াইলি: spo bo chu mdo), থেগ-ছেন-ব্যাম্স-পা-গ্লিং (ওয়াইলি: theg chen byams pa gling), ল্হো-ছোস-খ্রি-থাং (ওয়াইলি: lho chos khri thang), র্গ্যু-রি-বো-ছে (ওয়াইলি: rgyu ri bo che), ব্দে-স্ক্যিদ-ন্যিমা-গ্লিং (ওয়াইলি: bde skyid nyima gling) প্রভৃতি। এই সব বৌদ্ধবিহারে তিনি অসংখ্য মূর্তি প্রতিষ্ঠাও করেছিলেন। 'ফাগ্স-পা-ব্দে-ছেন-র্দো-র্জে বেশ কিছু গ্রন্থ রচনা করেন, যার মধ্যে উল্লেখযোগ্য হল ব্দে-ম্ছোগ-স্ন্যান-ব্র্গ্যুদ-ক্যি-দ্ক্যিল-খোর-জিন-ব্রিস-ছে-ছুং (ওয়াইলি: bde mchog snyan brgyud kyi dkyil 'khor zin bris che chung) এবং স্প্যি-দোন-ব্লো-গ্সাল-ম্গুল-র্গ্যান (ওয়াইলি: spyi don blo gsal mgul rgyan) নামক চক্রসম্বর তন্ত্রের ওপর রচিত তার দুইটি গ্রন্থ। দ্পাল-ল্দান-ম্ছোগ-গ্রুব (ওয়াইলি: theg chen byams pa gling) নামক প্রথম ঝি-বা-ল্হা (ওয়াইলি: zhi ba lha) এবং গ্রুব-থোব-সাংস-র্গ্যাস-দ্পাল-'ব্যোর (ওয়াইলি: grub thob sangs rgyas dpal 'byor) নামক প্রথম ল্চাগ্স-রা-স্প্রুল-স্কু (ওয়াইলি: lcags ra sprul sku) উপাধিধারী লামা তার অন্যতম প্রধান শিষ্য ছিলেন। Chhosphel, Samten (জুন ২০১০)। "The First Pakpa Lha, Pakpa Dechen Dorje"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৭-০৫।